Case ID: 1241897
Sentence 56: Odur ki, müvafiq rəylərin alınmaması və razılaşdırmaların aparılmaması kimi prosessual pozuntularla müşayiət edilən icraat nəticəsində qəbul edilmiş yekun qərar qanunla müəyyən olunmuş qaydada geri çağırılana, ləğv edilənə, dəyişdirilənə, qüvvədə olma müddəti qurtardığına və ya başqa səbəbə görə qüvvədən düşmüş hesab edilənə qədər hüquqi qüvvəsini saxlayır və hüquqi cəhətdən etibarlı sayılır (“İnzibati icraat haqqında” Qanunun 64.2-ci maddəsi).” Beləliklə, məhkəmə kollegiyası “X.Mustafayevanın şikayəti üzrə Azərbaycan Respublikası Ali Məhkəməsinin İnzibati Kollegiyasının 27 fevral 2020-ci il tarixli qərarının Azərbaycan Respublikasının Konstitusiyasına və qanunlarına uyğunluğunun yoxlanılmasına dair” Azərbaycan Respublikası Konstitusiya Məhkəməsi Plenumunun 19 noyabr 2021-ci il tarixli qərarında göstərilən hüquqi mövqe baxımından iddiaçıya ayrılmış torpaq sahəsinin xüsusiyyətinə və ayrılma məqsədinə, mövcud texniki normalara, habelə yerquruluşu və şəhərsalma sənədlərinə uyğun olaraq müvafiq icra hakimiyyəti orqanlarının rəyinin alınmamasına baxmayaraq, Qaraçuxur bələdiyyəsinin 12 saylı 06.02.2008-ci il tarixli qərarının 2008-ci il üzrə Qaraçuxur bələdiyyəsi tərəfindən verilən qərarların qeydiyyat kitabında və həmin qərarların əlavələri ilə birlikdə olan qovluqda aşkar edilmədiyini, 2008-ci ildə Qaraçuxur bələdiyyəsinin verdiyi 1 nömrəli sərəncamın 07 mart 2008-ci ildə verildiyini, həmin ilin 12 nömərli sərəncamının isə 11 aprel 2008-ci il tarixdə “ünvan 5 ünvanında yaşayan vətəndaş X2 istifadə etdiyi rəsmi torpaq sahəsinə əlavə torpaq sahəsinin ayrılması haqqında” olduğunu, iddiaçı ilə bələdiyyə arasında hər hansı alqı-satqı müqaviləsinin olmadığını, torpağın dəyərinin ödənilməsini təsdiq edən hər hansı sübutun olmadığını, torpağın ayrıc aktının olmadığını nəzərə alaraq hesab edir ki, cavabdeh inzibati orqan iddiaçının tələb etdiyi hüququn daşınmaz əmlakın dövlət reyestrində qeydiyyatından imtina etməkdə haqlı olmuşdur.